बृहत्संहिता/अध्यायः ३४
३४ परिवेषलक्षणाध्यायः ।।
 सम्मूर्च्छिता रवीन्द्वोः किरणाः पवनेन मण्डलीभूताः ।	
 नानावर्णऽकृतयस्तन्वभ्रे व्योम्नि परिवेषाः ।।	३४.०१ ।। 
 ते रक्तनीलपाण्डुरकापोताभ्राभशबल*हरित[क्.हरि]शुक्लाः ।	
 इन्द्रयमवरुणनिरृतिश्वसनईशपितामह*अम्बु[क्.अग्नि]कृताः ।।	३४.०२ ।। 
 धनदः करोति मेचकं अन्योन्यगुणऽश्रयेण चाप्यन्ये ।	
 प्रविलीयते मुहुर्मुहुरल्पफलः सो +अपि वायुकृतः ।।	३४.०३ ।। 
 चाषशिखिरजततैलक्षीरजलाभः स्वकालसम्भूतः ।	
 अविकलवृत्तः स्निग्धः परिवेषः शिवसुभिक्षकरः ।।	३४.०४ ।। 
 सकलगगनानुचारी नैकाभः क्षतजसन्निभो रूक्षः ।	
 असकलशकटशरासनशृङ्गाटकवत्स्थितः पापः ।।	३४.०५ ।। 
 शिखिगलसमे +अतिवर्ष्णे बहुवर्णे नृपवधो भयं धूम्रे ।	
 हरिचापनिभे युद्धान्यशोककुसुमप्रभे चापि ।।	३४.०६ ।। 
 वर्णेनएकेन यदा बहुलः स्निग्धः क्षुराभ्रकऽकीर्णः ।	
 स्वऋतौ सद्यो वर्षं करोति पीतश्च दीप्तार्कः ।।	३४.०७ ।। 
 दीप्त*मृगविहङ्ग[क्.विहङ्गमृग]रुतः कलुषः सन्ध्यात्रयौत्थितो +अतिमहान् ।	
 भयकृत्तडिदुल्काआद्यैर्हतो नृपं हन्ति शस्त्रेण ।।	३४.०८ ।। 
 प्रतिदिनं अर्कहिमांश्वोरहर्निशं रक्तयोर्नरेन्द्रवधः ।	
 परिविष्टयोरभीक्षणं लग्न*अस्तमय[क्.अस्तनभः]स्थयोस्तद्वत् ।।	३४.०९ ।। 
 सेनापतेर्भयकरो द्विमण्डलो नातिशस्त्रकोपकरः ।	
 त्रिप्रभृति शस्त्रकोपं युवराजभयं नगररोधम् ।।	३४.१० ।। 
 वृष्टिस्त्र्यहेण मासेन विग्रहो वा ग्रहेन्दुभनिरोधे ।	
 होराजन्माधिपयोर्जन्मऋक्षे वां *+अशुभो[क्.वाशुभो ऊ.च अशुभो] राज्ञः ।।	३४.११ ।। 
 परिवेषमण्डलगतो रवितनयः क्षुद्रधान्यनाशकरः ।	
 जनयति च वातवृष्टिं स्थावरकृषिकृन्निहन्ता च ।।	३४.१२ ।। 
 भौमे कुमारबलपतिसैन्यानां विद्रवो +अग्निशस्त्रभयम् ।	
 जीवे परिवेषगते पुरोहितामात्यनृपपीडा ।।	३४.१३ ।। 
 मन्त्रिस्थावरलेखकपरिवृद्धिश्चन्द्रजे सुवृष्टिश्च ।	
 शुक्रे यायिक्षत्रिय*राज्ञी[क्.राज्ञां]पीडा प्रियं चान्नम् ।।	३४.१४ ।। 
 क्षुदनलमृत्युनराधिपशस्त्रेभ्यो जायते भयं केतौ ।	
 परिविष्टे गर्भभयं राहौ व्याधिर्नृपभयं च ।।	३४.१५ ।। 
 युद्धानि विजानीयात्परिवेषाभ्यन्तरे द्वयोर्ग्रहयोः ।	
 दिवसकृतः शशिनो वा क्षुदवृष्टिभयं त्रिषु प्रोक्तम् ।।	३४.१६ ।। 
 याति चतुर्षु नरेन्द्रः सामात्यपुरोहितो वशं मृत्योः ।	
 प्रलयं इव विद्धि जगतः पञ्चादिषु मण्डलस्थेषु ।।	३४.१७ ।। 
 ताराग्रहस्य कुर्यात्पृथगेव समुत्थितो नरेन्द्रवधम् ।	
 नक्षत्राणां अथ वा यदि केतोर्नौदयो भवति ।।	३४.१८ ।। 
 विप्रक्षत्रियविट्शूद्रहा भवेत्प्रतिपदादिषु क्रमशः ।	
 श्रेणीपुरकोशानां पञ्चम्यादिष्वशुभकारी ।।	३४.१९ ।। 
 युवराजस्याष्टम्यां परतस्त्रिषु पार्थिवस्य दोषकरः ।।	
 पुररोधो द्वादश्यां सैन्यक्षोभस्त्रयोदश्याम् ।।	३४.२० ।। 
 नरपतिपत्नीपीडां परिवेषो +अभ्युत्थितश्चतुर्दश्याम् ।	
 कुर्यात्तु पञ्चदश्यां पीडां मनुजाधिपस्यएव ।।	३४.२१ ।। 
 नागरकाणां अभ्यन्तरस्थिता यायिनां च बाह्यस्था ।	
 परिवेषमध्यरेखा विज्ञेयाआक्रन्दसाराणाम् ।।	३४.२२ ।। 
 रक्तः श्यामो रूक्षश्च भवति येषां पराजयस्तेषाम् ।	
 स्निग्धः श्वेतो द्युतिमान्येषां भागो जयस्तेषाम् ।।	३४.२३ ।।